Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Nyilambu yawanyama yaleka kuzatika (1-4)
-
Mulambu waKristu walambwiliyi kamu hohu (5-18)
-
Njila yayiha nawa yayumi yakwiñilila (19-25)
-
Kusoñamisha kubula kukoña nshidi mumushikila (26-31)
-
Kuhamuka nichikuhwelelu jaleteshaña kuumika (32-39)
10 Chineli Nshimbi jinekali mwevulu wayuma yayiwahi yakenza, bayi wayuma yayeni chikupuku, dikwila nawu hijikutwesha kwilisha antu akundama kwakwihi naNzambi kwikala awanina kuhitila munyilambu yoyimu yalambulañawu hachaaka-hachaakaku.
2 Neyi chadiña mwenimu, komana nyilambu hiyadi kuleka kuyilambulaku, tahindi? Muloña antu akalakalaña mudimu wajila nawa atookesheliwu kamu hohu, hiyadi kwikala nachinleji chamuchima chakuyanukisha cheñi nshidi jawuku.
3 Ilaña, iyi nyilambu yayimuna, yayanukishileña hanshidi jawu hachaaka-hachaaka,
4 muloña mashi awañombi ayizamba niawampembi hiyanatweshi kufumishahu nshidiku.
5 Dichi, chenjiliyi mukaayi wahosheli nindi: “‘Hiwakeñeli mulambu wachimuna ninyilambu yikwawuku, ilaña wanloñesheleli mujimba.
6 Hiwetejeli nyilambu yejima yakushita ninyilambu yakujima nachu nshidiku.’
7 Dichi nahosheli nami: ‘Talaña! Ami nenzi (mumuvuñilu asonekamu nsañu yahosha hadi ami) nakwila nkeñelu yeyi, Nzambi.’”
8 Chatachi wahosheli nindi: “Hiwakeñeli hela kwiteja nyilambu yayimuna ninyilambu yikwawu ninyilambu yejima yakushita ninyilambu yakujima nachu nshidiku.” Iyi hinyilambu yalambulañawu kwesekeja namwaya Nshimbi.
9 Kuhiñahu wahosheli nindi: “Talaña! Ami nenzi nakwila nkeñelu yeyi.” Yena wafumishahu chuma chatachi kulonda yasinsishihu chamuchiyedi.
10 Kuhitila muniyi “nkeñelu,” anatujiliki namulambu wamujimba waYesu Kristu walambwiliyi kamu hohu.
11 Cheñi, kapristu wejima wemanaña hefuku-hefuku nakuzata mudimu wajila nikulambula nyilambu yayimuna yoyimu kapampa kakavulu yinateli kubula kufumishahu nshidi jejima chikupu.
12 Ilaña iwu iyala walambwili mulambu wumu wakujima nachu nshidi haya nyaaka nawa washakamini kuchikasa chaNzambi chachidiilu,
13 kufuma hayina mpinji, yena nakuhembelela sampu ayilumbu jindi anayibalumuni kwikala chitwamu hakudata nyendu yindi.
14 Muloña kuhitila mumulambu wumu walambwiliyi, dimunakwilishilayi antu anakujilikawu kwikala awanina haya nyaaka.
15 Kubombelahu, spiritu yajila niyena yatulejaña wunsahu kuhitila mukuhosha nayu:
16 “Yehova nahoshi nindi, ‘Ichi dichitiyañenu chinakatiyañana nawena hakamana awa mafuku, nami: Nakasha nshimbi jami munyichima yawu nawa nakajisoneka muyitoñojoka yawu.’”
17 Yahosha cheñi nayu: “Nawa nshidi jawu niyiluwa yawu yakufumpa nshimbi hinakajanuka cheñiku.”
18 Dichi kwejima kwananakeniwu dehi yumiyi, hikwakeñekaña cheñi mulambu wakujima nachu nshidiku.
19 Dichi enu anakwetu, chineli tudi ahamuka hakuya munjila yakwiñilila mwiluña dajila kuhitila mumashi aYesu,
20 oyu yatwenzunwininiyi kwikala njila yayiha nawa yayumi yahita mwihina dakujika nachu, dikwila nawu, mujimba windi,
21 nawa chineli tudi nakapristu muneni wakuhemba itala daNzambi,
22 tumusolomokenu nanyichima yalala nawa nachikuhwelelu chikupu, chineli nyichima yetu yinatooki nawa chinleji chetu chamuchima chinawahi ninyijimba yetu anayiweleshi dehi namenji akadi majilu.
23 Dichi, tutwalekenuhu kushimuna kuchiñeja kwetu chakadi kuzeya, muloña yena watukana washinshika.
24 Nawa tudakameneña wumu namukwawu kulonda tudisañumuni wumu namukwawu kumwekesha kukeña nikukoña nyidimu yayiwahi,
25 bayi tujiñaña kukupompa kwetu neyi chelañawu antu amakwawuku, ilaña tudikolesheña wumu namukwawu, sweje-e dinu nanochu chimunamoni nenu ifuku odu dinakuswina kwakwihi.
26 Muloña neyi tukoña nshidi mumushikila hanyima yakwiluka kwalala kwakwiluka chalala, hikunashali mulambu wukwawu wakujima nachu nshidiku,
27 ilaña chuma chinashaliku, hikutalila wunsompeshi wakutiyisha woma nikuzuwa kwaNzambi kukajilumuna antu ejima adikañaña nayena oku kudi neyi kesi kabidimaña.
28 Muntu wudi wejima wunadiwuli Lushimbi lwaMosi akumujaha chakadi kumutiyila wushona, neyi kwikala wunsahu wukushimunawu antu ayedi hela asatu.
29 Indi muntu wunadati Mwana kaNzambi, nawa wunakumona mashi achitiyañenu amujilikiliwu nachu nindi amukunkulwayi nikudiwula spiritu yaluwi lwasweja, komana munakutoñojoka nenu muntu wamuchidiwu hiyakamubabesha chikupuku?
30 Muloña twamwiluka Owu wahosheli nindi: “Yami mukwakutenda; nakayifweta hayuma yatama yinakukoñawu.” Cheñi nindi: “Yehova wakasompesha antu jindi.”
31 Kubabeshewa kudi Nzambi wamumi hichuma chakutiyisha woma.
32 Hela chochu, anukenuña mafuku akunyima imomikili nikulwisha chikupu namakabi hanyima yakuyitoñekela chejeji.
33 Mpinji yimu ayisawileña nikuyikabisha hamesu awantu, nawa mpinji yikwawu mwakabakeneneña hamu nawantu ahitileña muyuma yamuchidiwu.
34 Muloña enu mwatiyilili wushona antu adiña mukaleya nawa chayihukwiliwu maheta enu mwazañaleli nanochu chimwelukili nenu mukweti iheta dabadika kuwaha nawa dahaya nyaaka.
35 Dichi, bayi muleka kuhamuka kwenuku, muloña akayifwetelahu nfwetu jajivulu.
36 Muloña enu munakukeñeka kuumika, kulonda neyi munamanishi dehi kwila nkeñelu yaNzambi, mutweshi kutambwila yuma yakaniniyi.
37 Muloña kunashali “kapinji kantesha nankashi,” dichi “owu wunakwinza wukushika, nawa hakulabaku.”
38 “Hakwila muntu wami waloña wakahanda muloña wachikuhwelelu,” ilaña “neyi yafunta hanyima, ami hinukumutiya kuwahaku.”
39 Hakwila etu hitwekala antu afuntaña hanyima kulonda tujilumukiku, ilaña twekala antu akweti chikuhwelelu chakwamwina mawumi etu.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Aheberu 10
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk swh_Latn unk ind_Latn unk cjk_Latn unk lua_Latn unk cjk_Latn cjk_Latn cjk_Latn lua_Latn lua_Latn cjk_Latn lua_Latn kmb_Latn cjk_Latn cjk_Latn cjk_Latn cjk_Latn cjk_Latn cjk_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lua_Latn lua_Latn lua_Latn cjk_Latn cjk_Latn lua_Latn cjk_Latn cjk_Latn cjk_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn sna_Latn nso_Latn kmb_Latn lug_Latn eng_Latn